ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் பிரதமரின் மக்கள் ஆரோக்கிய திட்ட அமலாக்கத்தை செறிவூட்டும் நோக்கில் பல திட்டங்களின் கீழ் உள்ள பயனாளிகளின் தரவுகள் ஒருங்கிணைப்பு
ஆயுஷ்மான் பாரத் பிரதம மந்திரியின் மக்கள் ஆரோக்கிய திட்டத்தை, தேசிய சுகாதார ஆணையம் கட்டாயமாக்குகிறது. ஆயுஷ்மான் பாரத் மக்கள் ஆரோக்கிய திட்டம், ஒவ்வொரு குடும்பத்தில் உள்ளவர்களும் மாவட்டங்களில் உள்ள இரண்டாம் நிலை மற்றும் மூன்றாம் நிலை மருத்துவமனையில் சிகிச்சை பெற ஆண்டு ஒன்றுக்கு ரூ.5 லட்சம் வரை சுகாதார காப்பீட்டை வழங்குகிறது. சமூக-பொருளாதார மற்றும் ஜாதி அடிப்படையிலான மக்கள் தொகை கணக்கெடுப்பு 2011 லிருந்து, ஆயுஷ்மான் பாரத் பிரதமரின் மக்கள் ஆரோக்கிய திட்டத்துக்கு 10.74 கோடி பயனாளிகள் கண்டறியப்பட்டுள்ளனர்.
பயனாளிகள் இடையே விழிப்புணர்வு பிரச்சாரங்கள், சமூக பொருளாதார மற்றும் ஜாதி அடிப்படையிலான பயனாளிகளின் தரவுகளை செறிவூட்டுதல் உட்பட திட்ட அமலாக்கத்தின் பல்வேறு அம்சங்களை வலுப்படுத்தும் வகையில், நலத்திட்டங்களை அமல்படுத்தும் பல்வேறு அமைச்சகங்களுடன் தேசிய சுகாதார ஆணையம் இணைந்து செயல்படுகிறது. ஆயுஷ்மான் பாரத் பிரதமரின் மக்கள் ஆரோக்கிய திட்டத்தின் கீழ் பயனாளிகளின் தரவு செறிவூட்டலில் தரவுகளின் கூடுதல் அளவுருக்கள் சேர்க்கப்படும். ஆயுஷ்மான் பாரத் மக்கள் ஆரோக்கிய திட்டத்தின் பெரும்பாலான பயனாளிகள், தேசிய உணவுப் பாதுகாப்பு சட்டப்படி பயன்களை பெற தகுதியானவர்கள். சமூக, பொருளாதார மற்றும் ஜாதி அடிப்படையிலான பயனாளிகளின் தரவுகளை , தேசிய உணவுப் பாதுகாப்புச் சட்டத்தின் தரவுகளுடன் ஒருங்கிணைக்கும் பணியில் தேசிய சுகாதார ஆணையம் ஈடுபட்டுள்ளது. இதன் மூலம் ரேஷன் அட்டை எண்ணைப் பயன்படுத்தி, ஆயுஷ்மான் பாரத் பிரதமரின் மக்கள் ஆரோக்கிய திட்ட உரிமைகள் தொடர்பான தகவல்களைப் பயனாளிகள் பெற முடியும். இது பயனாளியின் அடையாள நடைமுறையை மிகவும் சௌகரியமாக்கும்.
ஆனாலும், பொதுவான அடையாள முறை இருந்தால் மட்டுமே, அரசின் பல நல திட்டங்களில் உள்ள பயனாளிகளின் தரவுகளை , பயனுள்ள வகையில் பயன்படுத்த முடியும். நாடு முழுவதும் பொதுவான அடையாளத் தரவாக ஆதார் உள்ளது. இதன் மூலம் இந்த ஒருங்கிணைப்பை மேற்கொள்ள முடியும்.
இந்த நோக்கில், ஒழுங்கு மேலாண்மை உத்தரவை இந்திய தனித்துவ அடையாள ஆணையம் கடந்த ஆண்டில் வெளியிட்டது. இந்த ஒழுங்கு மேலாண்மை உத்தரவு ஆதார், தரவுகளை அரசின் பல துறைகளுடன் பகிர்ந்து கொள்ளச் செய்கிறது.
இதேபோல், உணவு மற்றும் பொது விநியோகத்துறையும் ஒழுங்கு மேலாண்மை உத்தரவை கடந்த ஜனவரி 6ம் தேதி பிறப்பித்தது. இதன் மூலம், மாநிலங்கள் மற்றும் யூனியன் பிரதேசங்கள், தேசிய உணவுப் பாதுகாப்புச் சட்ட குடும்ப அட்டைத் தரவுகளை, ஆதார் எண் தரவுகளுடன் பகிர்ந்து கொள்ள ஒத்துழைப்பு அளிக்கும்படி கேட்டுக் கொள்ளப்பட்டுள்ளன.
உணவு மற்றும் பொது விநியோகத்துறையின் ஒழுங்கு மேலாண்மை உத்தரவைத் தொடர்ந்து, தரவு ஒருங்கிணைப்பு தொடர்பாக தேசிய சுகாதார ஆணையம் மாநிலங்கள் மற்றும் யூனியன் பிரதேச அரசுகளுடன் இணைந்து செயல்படுகிறது. இப்பணி பல மாநிலங்களில் ஏற்கனவே தொடங்கியுள்ளது.
மேலும் விவரங்களுக்கு கீழ்கண்ட ஆங்கிலச் செய்தி குறிப்பை காணவும்: https://pib.gov.in/PressReleasePage.aspx?PRID=1798319
பிரதமர் அலுவலகம்
கிராமப்புறங்களுக்கான பிரதமரின் வீட்டுவசதித் திட்டத்தின் கீழ், உத்தரபிரதேசத்தைச் சேர்ந்த சுமார் 6 லட்சத்திற்கும் மேற்பட்ட பயணாளிகளுக்கான நிதியுதவியை 20, ஜனவரி அன்று பிரதமர் விடுவிக்க உள்ளார்
கிராமப்புறங்களுக்கான பிரதமரின் வீட்டுவசதித் திட்டத்தின் கீழ், உத்தரபிரதேச மாநிலத்தைச் சேர்ந்த 6.1 லட்சம் பயனாளிகளுக்கு, ரூ.2,691 கோடி நிதியுதவியை பிரதமர் திரு.நரேந்திர மோடி, 20 ஜனவரி, 2021 அன்று பகல் 12 மணியளவில் காணொலிக்காட்சி வாயிலாக நடைபெறும் நிகழ்ச்சியில் விடுவிக்க உள்ளார். மத்திய ஊரக வளர்ச்சித்துறை அமைச்சர், உத்தரபிரதேச முதலமைச்சர் ஆகியோர் இந்நிகழ்ச்சியில் பங்கேற்கின்றனர். கிராமப்புறங்களுக்கான, பிரதமரின் வீட்டுவசதித் திட்டத்தின் கீழ், ஏற்கனவே, முதல் தவணைத் தொகையை பெற்ற 80 ஆயிரம் பயனாளிகளுக்கான இரண்டாவது தவணைத் தொகை, 5.30 லட்சம் பயனாளிகளுக்கான முதல் தவணைத் தொகை ஆகியவை, தற்போது விடுவிக்க உள்ள நிதியுதவியில் அடங்கும்.
கிராமப்புறங்களுக்கான பிரதமரின் வீட்டுவசதித் திட்டம்
“2022-க்குள் அனைவருக்கும் வீட்டுவசதி” ஏற்படுத்தித் தரப்படும் என பிரதமர் அறிவித்ததற்கிணங்க, கிராமப்புறங்களுக்கான பிரதமரின் வீட்டுவசதித் திட்டம், என்ற பெயரிலான முன்னோடித் திட்டம், 20 நவம்பர், 2016 அன்று தொடங்கப்பட்டது. இத்திட்டத்தின் கீழ், நாடு முழுவதும் இதுவரை 1.26 கோடி வீடுகள் கட்டி முடிக்கப்பட்டுள்ளன. கிராமப்புறங்களுக்கான பிரதமரின் வீட்டுவசதித் திட்டப் பயனாளிகள் ஒவ்வொருவருக்கும், 100% நிதியுதவியாக, தலா ரூ.1.20 லட்சம்  மற்றும் ரூ.1.30 லட்சம்  வழங்கப்படுகிறது.
கிராமப்புறங்களுக்கான பிரதமரின் வீட்டுவசதித் திட்டப் பயனாளிகளுக்கு, யூனிட் நிதியுதவி தவிர, மகாத்மா காந்தி தேசிய ஊரக வேலை உறுதித் திட்டத்தின் மூலம், திறன் பயிற்சிபெறாத தொழிலாளர்களின் ஒத்துழைப்பும் வழங்கப்படுவதோடு, கிராமப்புறங்களுக்கான தூய்மை இந்தியா இயக்கம் அல்லது வேறு பிற பிரத்யேக நிதியுதவித் திட்டத்தின் கீழ், நவீன கழிப்பறைகள் கட்டுவதற்காகவும் ரூ.12,000 நிதியுதவி வழங்கப்படுகிறது. மத்திய அரசு மற்றும் மாநில/யூனியன்பிரதேச அரசுகளின் பிற திட்டங்களுடன் இணைத்து, பிரதமரின் உஜ்வலா திட்டத்தின்கீழ் சமையல் எரிவாயு இணைப்பு, மின்சார இணைப்பு, ஜல்ஜீவன் இயக்கத்தின்கீழ் பாதுகாக்கப்பட்ட குடிநீர் வசதிகளும் செய்து தரப்படுகிறது.
ரெயில்வே அமைச்சகம்
அனைத்து ரயில் நிலையங்களிலும் ரயில்களிலும் முதல் உதவி மற்றும் மருத்துவ வசதிகளை இந்திய ரயில்வே வழங்குகிறது;
ரயில்கள் மற்றும் ரயில் நிலையங்களில் பணிபுரியும் பயண சீட்டை ஆய்வு செய்யும் ஊழியர்கள், கண்காணிப்பாளர், கார்ட்ஸ், நிலைய மேலாளர்களுக்கு முதல் உதவிக்கான பயிற்சி அளிக்கப்பட்டுள்ளது
மத்திய ரயில்வே அமைச்சகம் அனைத்து ரயில் நிலையங்களிலும், ரயில்களிலும் அவசர முதல் உதவி மற்றும் மருத்துவ வசதிகளை வழங்கி வருகிறது. இதற்கான மருத்துவப் பெட்டிகளில், பல விதமான மருந்துகள், காயத்திற்கு மருந்திடும் பொருட்கள், நுகர்பொருட்கள், ஆக்ஸிஜன் உருளை மற்றும் மகப்பேறுக்கு தேவையானவை வைக்கப்பட்டுள்ளன. புது தில்லியில் உள்ள எய்ம்ஸ் மருத்துவமனையின் நிபுணத்துவம் வாய்ந்த மருத்துவர்களின் பரிந்துரையின் பேரில் இந்தப் பொருட்கள் ரயில் நிலைய கண்காணிப்பாளர், ரயில் கண்காணிப்பாளர் / கார்ட்ஸ் ஆகியோருக்கு வழங்கப்பட்டுள்ளன.
ரயில் பயணத்தின்போது உடல்நலக் குறைவு அல்லது காயம் ஏதேனும் ஏற்பட்டால் பயணிகள் ரயிலில் உள்ள ஊழியர்களை அணுகி முதலுதவி வசதியைப் பெறலாம். ரயில்கள் மற்றும் ரயில் நிலையங்களில் பணிபுரியும் பயண சீட்டை ஆய்வு செய்யும் ஊழியர்கள், கண்காணிப்பாளர், கார்ட்ஸ், நிலைய மேலாளர்கள் ஆகியோருக்கு முதல் உதவி வழங்க பயிற்சி அளிக்கப்பட்டுள்ளது. மிக அவசரமான மருத்துவ உதவி தேவைப்படும் நேரங்களில் பயணிக்கும் மருத்துவர்களின் சேவைகளும் உபயோகிக்கப்படுகின்றன. இதுபோன்ற மருத்துவர்களுக்கு பயணச் சலுகைகள் வழங்கப்பட்டு, பயணச்சீட்டு கண்காணிப்பாளரிடம் உள்ள பதிவேட்டில் இவர்களின் அடையாளம் தனியாக குறிக்கப்படுவதுடன் ரயில்பெட்டிகளிலும் தகவல் ஒட்டப்படுகிறது. பயணிக்கும் போது ஏற்படும் மருத்துவ தேவைக்கு ரயில்வே மருத்துவர் அல்லது தனியார் மருத்துவ வசதியை வழங்க அடுத்த ரயில் நிலையத்தில் ஏற்பாடு செய்யப்பட்டுள்ளது. ரயில்வே, அரசு, தனியார் மருத்துவமனைகள், அவசர ஊர்தி சேவைகள் தொடர்பான முகவரிகள் மருத்துவ வசதிகள் தொடர்பான தகவல்கள் ஆகியவை ரயில் நிலைய கண்காணிப்பாளரிடம் வழங்கப்பட்டுள்ளன.
•••••••••
(Visitor Counter : 163
சுகாதாரம் மற்றும் குடும்ப நலத்துறை அமைச்சகம்
30 கோடி கொவிட் தடுப்பூசி டோஸ்: ஐதராபாத்தின் பயாலஜிக்கல்-இ நிறுவனத்திடமிருந்து பெறவிருக்கிறது மத்திய சுகாதார அமைச்சகம்
ஐதராபாத்தில் இயங்கும் பயாலஜிக்கல்-இ என்ற கொவிட் தடுப்பூசி உற்பத்தி நிறுவனத்திடமிருந்து 30 கோடி தடுப்பூசி டோஸ்களை பெறுவதற்கான பணிகளை மத்திய சுகாதார அமைச்சகம் இறுதி செய்துள்ளது. இந்த தடுப்பூசி டோஸ்கள், வரும் ஆகஸ்ட்- டிசம்பர் மாதங்களில் உற்பத்தி செய்து, வழங்கப்படும். இதற்கென முன்பணமாக ரூ.1500 கோடியை சுகாதார அமைச்சகம், பயாலஜிக்கல்-இ நிறுவனத்திடம் அளிக்கும்.
முதல் மற்றும் இரண்டாம் கட்ட சோதனைகள் வெற்றி அடைந்ததை அடுத்து, பயாலஜிக்கல்-இ நிறுவனம் தயாரிக்கும் கொவிட்-19 தடுப்பூசியின் மூன்றாம் கட்ட மருத்துவ சோதனை தற்போது நடைபெற்று வருகிறது. அடுத்த சில மாதங்களில் இந்தத் தடுப்பூசி பயன்பாட்டிற்கு வரவுள்ளது.
பயாலஜிக்கல்-இ நிறுவனத்தின் திட்ட முன்மொழிவை கொவிட்-19 தடுப்பூசி போடுவதற்கான தேசிய நிபுணர் குழு முறையாக ஆய்வு செய்து அதன் ஒப்புதலுக்கு பரிந்துரை செய்துள்ளது.
உள்நாட்டு தடுப்பூசி உற்பத்தியாளர்களுக்கு ஆராய்ச்சி மற்றும் மேம்பாடு, நிதி உதவியில் ஆதரவு அளித்து, அவர்களை ஊக்கப்படுத்தும் முயற்சிகளின் ஒரு பகுதியாக பயாலஜிக்கல்-இ நிறுவனத்துடனான இந்திய அரசின் நடவடிக்கை அமைந்துள்ளது.
தற்சார்பு இந்தியா நிதி உதவித் திட்டம் 3.0-வின் ஒரு பகுதியாக, கொவிட்-19 தடுப்பூசியின் மேம்பாட்டை அதிகரிக்கும் நோக்கத்தோடு அறிமுகப்படுத்தப்பட்ட இந்திய கொவிட்-19 தடுப்பூசி மேம்பாட்டு திட்டமான கொவிட் சுரக்ஷா திட்டத்திற்கு வலு சேர்க்கும் வகையில் இந்த நடவடிக்கை மேற்கொள்ளப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1723933
(Visitor Counter : 233
எஃகுத்துறை அமைச்சகம்
விடுதலையின் அம்ரித் மகோத்ஸவம்: பொறியாளர் தினம் தொழில்நுட்பம் சார்ந்த வினாடி வினாவுடன் கொண்டாடப்பட்டது
விடுதலையின் அம்ரித் மகோத்ஸவம் மற்றும் டாக்டர் எம்.விஸ்வேஸ்வரய்யாவின் 162வது பிறந்த தினம் ஆகியவற்றை கொண்டாட, ‘டெக் க்வெஸ்ட் 1.0’ என்ற வினாடி வினா செயில்-பிலால் எஃகு ஆலையின் மனிதவள துறையால் நடத்தப்பட்டது.
தொழில்நுட்பம் மற்றும் பொறியியலுக்கு அர்ப்பணிக்கப்பட்ட இந்த ஆடியோ-வீடியோ வினாடி வினாவின் தகுதிச் சுற்றில், இருவர் அடங்கிய 30 குழுக்கள் பங்கேற்றன. இதில் இறுதி போட்டிக்கு 6 குழுக்கள் சென்றன.
தொழில்நுட்பம் மற்றும் பொறியியல் அறிவை சுவாரஸ்யமான விதத்தில் பகிர வேண்டும் என செயல் இயக்குனர் திரு எஸ்.கே. துபே தெரிவித்த கருத்தின் விளைவாக இந்த வினாடி வினா நடத்தப்பட்டது.
மின்னணு மற்றும் தகவல் தொழில்நுட்பம்
தன்னம்பிக்கையின் லட்சியத்தை உணரவும் மற்றும் “சுயசார்பு பாரதம்” நோக்கி ஒரு முக்கியமான முன்னேற்றம் காணவும் திரு ரவிசங்கர் பிரசாத் “சுதேசி நுண்செயலி சவால்” ஒன்றை தொடங்கினார்.
மத்திய சட்டம். நீதி, தகவல் தொடர்பு, மின்னணுவியல் மற்றும் தகவல் தொழில்நுட்ப அமைச்சர் திரு. ரவிசங்கர் பிரசாத், நாட்டில் ஸ்டார்ட்-அப், புதுமை மற்றும் ஆராய்ச்சி ஆகியவற்றின் வலுவான சுற்றுச்சூழல் அமைப்புக்கு மேலும் உத்வேகம் அளிப்பதற்காக “சுதேசி நுண்செயலி சவால்- # சுயசார்பு பாரத்துக்கான புதுமையான தீர்வுகள்” என்ற சவாலை இன்று தொடங்கி வைத்தார்.
ஐ.ஐ.டி மெட்ராஸ் மற்றும் மேம்பட்ட கணிணி மேம்பாட்டு மையம்  முறையே சக்தி   மற்றும் வேகா  என்ற இரண்டு நுண்செயலிகளைத் திறந்த மூலக் கட்டமைப்பைப் பயன்படுத்தி மின்னணு மற்றும் தகவல் தொழில்நுட்ப அமைச்சகத்தின் நுண்செயலி மேம்பாட்டுத் திட்டத்தின் கீழ் உருவாக்கியுள்ளது. “சுதேசி நுண்செயலிச் சவால்- # சுயசார்பு பாரத்துக்கான புதுமையான தீர்வுகள்” பல்வேறு தொழில்நுட்பத் தயாரிப்புகளை உருவாக்க இந்த நுண்செயலிகளைப் பயன்படுத்த புதுமை விரும்பிகள், தொடக்க நிறுவனங்கள் மற்றும் மாணவர்களை அழைக்கிறது.
தன்னம்பிக்கையின் லட்சியத்தை உணர்ந்து கொள்வதற்கான உறுதியான நடவடிக்கைகளில் ஒன்றாகவும், “சுயசார்பு பாரதம் ” நோக்கிய ஒரு முக்கியமான முன்னேற்றமாகவும், இந்த முயற்சி இந்தியாவின் எதிர்காலத் திட்டம் மற்றும் தொழில்துறை துறைகளின் தேவைகளைப் பூர்த்தி செய்வதை நோக்கமாகக் கொண்டது மட்டுமல்லாமல், பாதுகாப்பு, உரிமம், தொழில்நுட்பம் வழக்கற்றுப்போதல் மற்றும் மிக முக்கியமாக இறக்குமதியைச் சார்ந்திருப்பதைக் குறைத்தல் போன்றவற்றில் உள்ள சிக்கல்களைத் தணிக்கும் ஆற்றலையும் கொண்டுள்ளது. நம்நாட்டிலும், வெளிநாட்டிலும் முடியும் தருவாயில் உள்ள அதிநவீன செயலி வகைகளின் வடிவமைப்பு, மேம்பாடு மற்றும் கட்டுருவாக்கம், நாட்டில் மின்னணு அமைப்பு வடிவமைப்பு மற்றும் உற்பத்தியின் துடிப்பான சுற்றுச்சூழல் அமைப்பின் இறுதி இலக்கை நோக்கிப் பாய்ச்சுவதற்கான வெற்றிகரமான படியாகும்.
"சுதேசி நுண்செயலி சவால்" என்பது மின்னணு மற்றும் தகவல் தொழில்நுட்ப அமைச்சகம் நாட்டில் தொழில்நுட்பம் சார்ந்த புதுமைச் சுற்றுச்சூழல் அமைப்பைத் தூண்டுவதற்கும் டிஜிட்டல் தத்தெடுப்பில் முன்னணியில் இருப்பதற்கும் எடுக்கப்பட்ட செயல்திறன் மிக்க, முன்னெச்சரிக்கை மற்றும் தரப்படுத்தப்பட்ட நடவடிக்கைகள் தொடரின் ஒரு பகுதியாகும். அனைத்து மட்டங்களிலும் உள்ள தொடக்க நிறுவனங்களுக்கும், மாணவர்களுக்கும் வாய்ப்புகள் திறந்திருக்கும் இந்த சவால், சுதேசி செயலி IPக்களுடன் இணைந்து, சமூகத் தேவைகளுக்கான சிக்கனமான தீர்வுகளைக் கண்டுபிடிப்பதில் அவர்களுக்கு உதவுவதோடு மட்டுமல்லாமல், சுதேசிச் செயலிகளைச் சுற்றியுள்ள வீட்டில் வளர்க்கப்படும் முழு சுற்றுச்சூழல் அமைப்பையும் சிக்கலில்லாததாக உருவாக்க வேண்டும் என்று சவாலையும் முன் வைப்பதோடு, எதிர்காலத்தில் உலகளாவிய மற்றும் உள்நாட்டுத் தேவைகளைப் பூர்த்தி செய்வதற்கான வடிவமைப்புகளையும் கோருகிறது.
தகவல் மற்றும் ஒலிபரப்பு அமைச்சகம்
தூர்தர்ஷன் செய்திகளை ஆஸ்திரேலியாவில் காணலாம்
இந்தியா – ஆஸ்திரேலியா இடையே நட்புறவை மேலும் வலுப்படுத்தும் விதமாகவும், ஒளிபரப்புத் துறையில் ஒத்துழைப்பை மேலும் இணைந்து செயல்படவும், இந்தியப் பொதுத் துறை ஒளிபரப்பு நிறுவனமான பிரசார் பாரதி, ஆஸ்திரேலிய பொதுத் துறை ஒளிபரப்பு நிறுவனமான எஸ் பி எஸ் நிறுவனத்துடன் இன்று புரிந்துணர்வு ஒப்பந்தத்தில் கையெழுத்திட்டுள்ளது.
இதன் மூலம், ஆஸ்திரேலியாவில் உள்ள இந்திய வம்சாவளியினர் டிடி நியூஸ், டிடி இந்தியா மற்றும் டிடி நியூஸின் பல்வேறு மொழி அலைவரிசைச் சேவைகளையும் காண வகை செய்யப்பட்டுள்ளது. மேலும், இரண்டு நாடுகளைச் சேர்ந்த ஒளிபரப்பு நிறுவனங்களும் நிகழ்ச்சிகளை இணைந்து தயாரிக்கவும், நிகழ்ச்சிகளை ஒளிபரப்புவதற்குமான வழிகளைகே கண்டறிய முடியும்.
கலாச்சாரம், கல்வி, அறிவியல், பொழுதுபோக்கு, விளையாட்டு, செய்திகள், பயணம், இசை மற்றும் கலைத் துறைகளில் உள்ள நிகழ்ச்சிகளை பரிமாறிக் கொள்ள முடியும். தங்களது பயிற்சி மற்றும் தொழில்நுட்ப அனுபவங்களை இருநாட்டு ஒளிபரப்பாளர்களும் தெரிந்து கொள்ள முடியும்.
இந்த புரிந்துணர்வு ஒப்பந்தம் குறித்து செய்தியாளர்களிடம் பேசிய இந்திய வெளியுறவுச் செயலாளர் திரு ஹர்ஷ்வர்தன் சிரிங்லா, டிடி இந்தியா, டிடி நியூஸ், டிடி சயாத்ரி அலைவரிசைகளுக்காக ஆஸ்திரேலிய
தொலைக்காட்சி அலைவரிசைகளில் நாள்தோறும் நிகழ்ச்சி நேரம் ஒதுக்கப்பட்டு, நிகழ்ச்சிகளும் பரிமாறிக் கொள்ள முடியும் என்று தெரிவித்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கக் கூடிய எரிசக்தித் துறையில் இந்தியாவிற்கும் தஜிகிஸ்தானுக்கும் இடையேயான ஒத்துழைப்பு பற்றிய புரிந்துணர்வு ஒப்பந்தம் குறித்து மத்திய அமைச்சரவைக்கு தெரிவிக்கப்பட்டது
புதுப்பிக்கக் கூடிய எரிசக்தித் துறையில் இந்தியாவிற்கும் தஜிகிஸ்தானுக்கும் இடையேயான ஒத்துழைப்பு பற்றிய புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையிலான மத்திய அமைச்சரவைக்கு தெரிவிக்கப்பட்டது. இந்தப் புரிந்துணர்வு ஒப்பந்தம் 2018-ஆம்ஆண்டு அக்டோபர் மாதம் 8-ம் தேதி அன்று கையெழுத்தானது.
பயன்பாடு
இந்த புரிந்துணர்வு ஒப்பந்தம் புதிய மற்றும் புதுப்பிக்கக்கூடிய எரிசக்தியின் வளர்ச்சி மற்றும் பயன்படுத்தலோடு, சேமிப்பிற்கான தொழில்நுட்பத்திற்கும் முக்கியத்துவம் அளிக்கும்.
-----
(Visitor Counter : 86
பாதுகாப்பு அமைச்சகம்
ஏர் மார்ஷல் பாலகிருஷ்ணன் மணிகண்டன் விமானப் படையின் தென்மண்டல தளபதியாகப் பொறுப்பேற்றுக் கொண்டார்
ஏர் மார்ஷல் பாலகிருஷ்ணன் மணிகண்டன் 01 மே 23 அன்று விமானப்படையின் தென் மண்டல தளபதியாக பொறுப்பேற்றார். கஜகூட்டம் சைனிக் பள்ளி மற்றும் நேஷனல் பாதுகாப்பு அகாடமியின் முன்னாள் மாணவரான அவர், இந்திய விமானப்படையில் 1986 ஜூன் 7 ந்தேதி நியமிக்கப்பட்டார். அவர் பல்வேறு வகையான ஹெலிகாப்டர்கள் மற்றும் விமானங்களில் 5,400 மணி நேரத்திற்கும் மேல் பறந்துள்ளார். அவர் ஒரு தாக்குதல் ஹெலிகாப்டர் தலைவராகவும், பறக்கும் பயிற்றுவிப்பாளராகவும் பணியாற்றியுள்ளார்.
வெலிங்டனில் உள்ள பாதுகாப்பு சேவைகள் பணியாளர் கல்லூரியில் முதுகலைப் பட்டமும், செகந்திராபாத் காலேஜ் ஆஃப் டிஃபென்ஸ் மேனேஜ்மென்ட்டில் எம்எம்எஸ் பட்டமும், புது தில்லி தேசிய பாதுகாப்பு கல்லூரியில் எம் ஃபில் பட்டமும் பெற்றுள்ளார்.
விமானப்படையின் பல்வேறு பொறுப்புகளில் பணியாற்றிய அவர், இதற்கு முன்பு விமானப்படையின் கிழக்கு பிரிவில் மூத்த விமானப் பணியாளர் அதிகாரியாக இருந்தார்.
ஏர் மார்ஷல் பாலகிருஷ்ணன் மணிகண்டன் அதி விஷிஷ்ட் சேவா பதக்கம் மற்றும் வாயு சேனா பதக்கம் ஆகிய குடியரசு தலைவர் விருதுகளைப் பெற்றவராவார்.
ரெயில்வே அமைச்சகம்
12.05.20 முதல் இயங்கிவரும் 30 ராஜதானி வகை ரயில்கள், 01.06.20 முதல் இயக்கப்படவுள்ள 200 சிறப்பு மெயில் ரயில்கள்  ஆகியவற்றுக்கான நெறி முறைகளை இந்திய ரயில்வே மாற்றி அமைத்துள்ளது
12.05.20 முதல் இயங்கிவரும் 30 ராஜதானி வகை ரயில்கள், 01.06.20 முதல் இயங்கவுள்ள 200 சிறப்பு மெயில் ரயில்கள்  ஆகியவற்றுக்கான நெறி முறைகளை இந்திய ரயில்வே மாற்றி அமைத்துள்ளது. அனைத்து சிறப்பு ரயில்களுக்கான முன் கூட்டிய பயணப் பதிவுக்கான கால அவகாசத்தை 30 நாட்களுக்கு முன்
என்பதற்கு பதிலாக 120 நாட்கள் என மாற்ற ரயில்வே அமைச்சகம் முடிவு செய்துள்ளது. இந்த 230 ரயில்கள் அனைத்திலும் பார்சல் மற்றும் சரக்கு பதிவும் அனுமதிக்கப்படும்.
ரயில் முன் பதிவு நாள் 31.05.2020 அன்று காலை 08.00 மணி முதல் இந்த மாற்றி அமைக்கப்பட்ட நெறிமுறைகள் அமலுக்கு வரும். நடப்புப் பயணப் பதிவு, வழிப்பாதை நிலையங்களுக்கான தட்கால் இட ஒதுக்கீடு போன்ற நிபந்தனைகள், இதர முறையான அட்டவணைப் படியான ரயில்களுக்கானது போன்றதாக நீடிக்கும். இந்த நெறிமுறைகள் விவரத்தை இந்திய ரயில்வேயின் வலைத்தளமான
(www.indianrailways.gov.in -ல் போக்குவரத்து வர்த்தக இயக்ககத்தின்
வர்த்தகச் சுற்றறிக்கைகள் என்ற தலைப்பின் கீழ் காணலாம்.
ஜல்சக்தி அமைச்சகம்
அங்கன்வாடி மையங்களில் தூய்மைக் குடிநீர் இணைப்பு
பள்ளிகள் மற்றும் அங்கன்வாடி மையங்களில் குழாய் மூலம் குடிநீர் வழங்குவதற்காக அக்டோபர் 2, 2020 அன்று, நீர்வள இயக்கத்தின் கீழ் நாடு தழுவிய இயக்கம் தொடங்கப்பட்டது. இதன் மூலம் 3.2.2023 அன்றைய நிலவரப்படி, 2019 ஆகஸ்ட் மாதம், பள்ளிகளில் 4.47 லட்சம் குடிநீர் இணைப்புகள்  இருந்த நிலையில், தற்போது 8.99 லட்சமாக குடிநீர் இணைப்புகளாக  அதிகரித்துள்ளன. 2019 ஆகஸ்ட் மாதம், அங்கன்வாடி மையங்களில் 4.43 லட்சம் குடிநீர் இணைப்புகள்  இருந்த நிலையில், தற்போது 9.22 லட்சம் குடிநீர் இணைப்புகளாக  அதிகரித்துள்ளன.
இத்தகவலை மத்திய நீர்வளத்துறை இணையமைச்சர் திரு பிரலாத் சிங் படேல் மாநிலங்களவையில் இன்று தெரிவித்தார்.
நிதி அமைச்சகம்
திரு.ஜே.பி.எஸ். சாவ்லா புதிய தலைமைக் கணக்குத் தணிக்கை அதிகாரியாக பொறுப்பேற்றார்
மத்திய நிதியமைச்சகத்தின் செலவினப் பிரிவில், திரு.ஜே.பி.எஸ். சாவ்லா புதிய தலைமைக் கணக்குத் தணிக்கை அதிகாரியாக இன்று புதுதில்லியில் பொறுப்பேற்றார்.
1985 ஆம் ஆண்டின் இந்திய சிவில் கணக்கு சேவை அதிகாரி தொகுப்பைச் சேர்ந்த சாவ்லாவை, அக்டோபர் 15, 2019-லிருந்து இந்தப் பதவிக்கு முறைப்படியாக மத்திய அரசு நியமித்தது. இருப்பினும், தற்காலிகமாக செப்டம்பர் 1, 2019-லிருந்து இந்தப் பணியை அவர் செய்துவந்தார்.
34 ஆண்டு பணியில் அவர், பிரசார் பாரதி, நகர்ப்புற மேம்பாடு, விமானப் போக்குவரத்து, சுற்றுலா, வேளாண்மை உள்ளிட்டத் துறைகளில் பல்வேறு பதவிகளை வகித்துள்ளார்.
தலைமைக் கணக்குத் தணிக்கை அதிகாரியாக பொறுப்பேற்பதற்கு முன், மத்திய மறைமுக வரிகள் வாரியம் மற்றும் சுங்கத்துறையின் முதன்மைத் தலைமைக் கணக்குத் தணிக்கை அதிகாரியாக திரு.சாவ்லா பணியாற்றினார்.
ஜிஎஸ்டி வலைப்பின்னல் செயல்பாட்டையும், கணக்கு நடைமுறையையும் இறுதி செய்வதில் பெரும் பங்கு வகித்தவர். தலைமைக் கணக்குத் தணிக்கை அலுவலகத்தின் இணையப் பக்கத்தில் உள்ள பொது நிதிநிர்வாக முறையின் மூலம் மத்திய அரசின் அனைத்து வரவு மற்றும் பணம் வழங்கலை டிஜிட்டல் மயமாக்கும் முடிவின் ஒரு பகுதியாக ஒருங்கிணைந்த ஜிஎஸ்டி திருப்பிக் கொடுப்பதை சிபிஐசியுடன் ஒருங்கிணைப்பதில் இவர் முக்கியப் பங்காற்றியவர்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 105.43 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 14,313 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.19 சதவீதம்
கடந்த 24 மணி நேரத்தில் 13,543 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,36,41,175 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.47 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,61,555;
வாராந்திர பாதிப்பு விகிதம்  கடந்த 36 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 26 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 60.70 கோடி கொவிட் பரிசோதனைகள் செய்யப்பட்டுள்ளன.
குடியரசுத் துணைத் தலைவர் செயலகம்
குருநானக் பிறந்த நாளை முன்னிட்டு நாட்டு மக்களுக்கு குடியரசுத் துணைத் தலைவர் வாழ்த்து
குருநானக் பிறந்தநாள், நாளை கொண்டாடப்படுவதை முன்னிட்டு நாட்டு மக்களுக்கு குடியரசுத் துணைத் தலைவர் திரு வெங்கையா நாயுடு வாழ்த்து தெரிவித்துள்ளார்.
அவர் விடுத்துள்ள வாழ்த்து செய்தியில் கூறியிருப்பதாவது:
குருநானக் தேவ் ஜி பிறந்த நாளில் நாட்டு மக்களுக்கு எனது அன்பான வாழ்த்துக்களை தெரிவித்துக்கொள்கிறேன்.
சீக்கிய மதத்தை நிறுவிய குரு நானக் தேவ் ஜி, தனது உன்னத வாழ்க்கையின் மூலம் உண்மை, இரக்கம் மற்றும் நீதியின் சின்னமாக இருந்து வந்தார். இந்தியாவின் ஆன்மீகத் தலைவர்கள், போதகர்கள், சீர்திருத்தவாதிகள் மற்றும் புனிதர்கள் மத்தியில் அவருக்கு ஒரு தனித்துவமான இடம் உண்டு. அவரது போதனைகள் உலகளாவிய வேண்டுகோளை கொண்டுள்ளன மற்றும் இரக்கம், அடக்கமான வழியை பின்பற்றவும், சாதி, மதம், ஆகியவற்றைப் பொருட்படுத்தாமல் அனைத்து மனிதர்களுக்கும் மரியாதை காட்டவும் எப்போதும் நம்மைத் தூண்டும்.
குடும்பத்தினர் மற்றும் நண்பர்களுடன் இணைந்து கொண்டாடும் நிகழ்ச்சியாக குருநானக் பிறந்தநாள் எப்போதும் இருந்து வருகிறது. ஆனால், இந்த ஆண்டு, கொவிட்-19 காரணமாக, கொவிட் சுகாதார நெறிமுறைகளை பின்பற்றி இந்த விழாவை கொண்டாடும்படி நாட்டு மக்களை கேட்டுக் கொள்கிறேன்.
இந்நாளில், நாட்டில் மதநல்லிணக்கம் மற்றும் அமைதியும் நிலவ நான் வேண்டுகிறேன்.
இவ்வாறு அவர் கூறியுள்ளார்.
மனித வள மேம்பாட்டு அமைச்சகம்
7 மாநிலங்களில் 13 புதிய கேந்திரிய வித்யாலயா பள்ளிகளைத் தொடங்கவும், மத்தியப் பிரதேசத்தின் ரட்லம் மாவட்டம் அலோட்டில் 2-வது ஜவஹர் நவோதயா வித்யாலயா தொடங்கவும் மத்திய அமைச்சரவை அனுமதி
பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு கூட்டத்தில், 7 மாநிலங்களில் 13 புதிய கேந்திரிய வித்யாலயா பள்ளிகளைத் தொடங்கவும், மத்தியப் பிரதேசத்தின் ரட்லம் மாவட்டம் அலோட்டில் 2-வது ஜவஹர் நவோதயா வித்யாலயா தொடங்கும் திட்டத்திற்கு ஒப்புதல் அளிக்கப்பட்டது.
இந்த 13 பள்ளிகள், பாண்டா , வாசிம் , சக்பி கரோங் , பார்பம் , நவாடா , மிர்ஜாப்பூர் , பாதோஹி , பலமாவோ , சித்திப்பேட் , குடமலகுண்டே , சி.ஐ.எஸ்.எஃப் சூரஜ்பூர்  தேவ்குண்ட்  மற்றும் பாவோலி  ஆகிய இடங்களில் அமையும்.
இதுதவிர, மத்தியப் பிரதேச மாநிலம் ரட்லம் மாவட்டத்தில் உள்ள அலோட்டில் கூடுதலாக ஒரு ஜவஹர் நவோதயா வித்யாலயா பள்ளியை ஏற்படுத்தவும் பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
மத்தியப் பிரதேச மாநிலத்தின் ரட்லம் மாவட்டம், ஷெட்யூல்டு வகுப்பினர் மற்றும் ஷெட்யூல்டு பழங்குடியின மக்கள் அதிகம் வசிக்கும் பகுதியாக உள்ளது. அத்துடன் இம்மாவட்டத்தில் கூடுதலாக ஜவஹர் நவோதயா வித்யாலயா ஏற்படுத்த வேண்டும் என்ற கோரிக்கையும் வலுத்து வந்தது. அனைத்திற்கும் மேலாக, இந்தப் பள்ளியை அமைக்கத் தேவையான நிலம் மற்றும் தற்காலிக இடத்தை வழங்கத் தயாராக இருப்பதாக மாநில அரசும் தெரிவித்துள்ளது.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்
(Visitor Counter : 92
பிரதமர் அலுவலகம்
யு 20 உலகக் கோப்பை சாம்பியன்ஷிப் 400 மீட்டர் தடகளப் போட்டியில் தங்கம் வென்ற ஹிமா தாஸுக்குப் பிரதமர் பாராட்டு
யு 20 உலகக் கோப்பை சாம்பியன்ஷிப் 400 மீட்டர் தடகளப் போட்டியில் தங்கம் வென்ற வீராங்கனை ஹிமா தாஸுக்குப் பிரதமர் பாராட்டு தெரிவித்துள்ளார்.
“யு 20 உலகக் கோப்பை சாம்பியன்ஷிப் 400 மீட்டர் போட்டியில் தங்கம் வென்று வரலாற்றுச் சாதனை படைத்துள்ள வீராங்கனை ஹிமா தாஸ் குறித்து இந்தியா மகிழ்ச்சியும் பெருமையும் அடைகிறது. அவரைப் பாரட்டுகிறேன். அவருடைய இந்தச் சாதனையானது வரும் ஆண்டுகளில் இளம் தடகள வீரர்களுக்கு உத்வேகத்தை ஊட்டப் போவது நிச்சயம்” என்று பிரதமர் தமது வாழ்த்துச் செய்தியில் கூறியுள்ளார்.
(Visitor Counter : 110
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.71 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1828878
பிரதமர் அலுவலகம்
குஜராத் உயர் நீதிமன்றத்தின் வைரவிழா நிகழ்ச்சியில் பிப்ரவரி 6 அன்று பிரதமர் உரையாற்றவிருக்கிறார்
குஜராத் உயர் நீதிமன்றத்தின் வைரவிழா நிகழ்ச்சியில் 2021 பிப்ரவரி 6 அன்று காலை 10.30 மணிக்கு பிரதமர் திரு நரேந்திர மோடி காணொலி மூலம் உரையாற்றவிருக்கிறார். குஜராத் உயர் நீதிமன்றம் தொடங்கப்பட்டு 60 வருடங்கள் ஆனதை குறிக்கும் விதமாக தபால் தலை ஒன்றையும் அவர் வெளியிடுகிறார்.
மத்திய சட்டம் மற்றும் நீதி அமைச்சர், உச்ச நீதிமன்றம் மற்றும் குஜராத் உயர் நீதிமன்றத்தின் நீதிபதிகள், குஜராத் முதல்வர் ஆகியோர் இந்த நிகழ்ச்சியில் கலந்து கொள்கின்றனர்.
குஜராத் சட்டத்துறையை சேர்ந்தவர்களும் இதில் கலந்து கொள்கிறார்கள்.
-------

(